عمران خان سے سوال نمبر 73
پی ڈبلیو35 میاں عمر ندیم کی گواہی کے مطابق موہڑہ نور اسلام آباد میں واقع 240 کنال اراضی، جس کی مالیت 532750000/- روپے ہے، شریک ملزم احمد علی ریاض آپ کے شریک ملزم فرحت شہزادی کے نام پر منتقل کی گئی تھی لیکن ریکارڈ پر شریک ملزم فرحت شہزادی  کی طرف سے  مذکورہ اراضی کی فروخت کی ادائیگی کا کوئی ثبوت موجود نہیں۔یہ بھی ثبوت میں ہے کہ آپ کے شریک ملزم فرحت شہزادی کے پاس مذکورہ زمین کی  خریداری کی ادائیگی کا کوئی ذریعہ نہیں تھا۔گواہی میں یہ ہے کہ شریک ملزمہ فرحت شہزادی آپ اورملزمہ بشریٰ عمران کے فرنٹ پرسن کے طور پر کام کرتی تھی ۔ شواہد میں یہ بھی ہے کہ آپ کے شریک ملزم کے ھق میں مذکورہ لین دین القادر یونیورسٹی ٹرسٹ کا ٹرسٹی بننے سے کچھ عرصہ قبل ہوا تھا، اس بارے میں آپ کیا کہتے ہیں؟۔
جواب
یہ غلط ہے، میں اس لین دین کے بارے میں کچھ نہیں جانتا ہوں اور مجھے اس لین دین سے کوئی سروکار نہیں ۔ اس سلسلے میں بیچنے والے یا خریدار کی طرف سے بہتر معلومات فراہم کی جا سکتی ہیں۔ پی ڈبلیو 10 نے عدالت کے سامنے بیان دیا کہ مذکورہ زمین خریدار نے ریونیو ریکارڈ کے مطابق ادائیگی کے بعد خریدی تھی۔ پراسیکیوشن کی جانب سے اس حوالے سے اپنے موقف کو ثابت کرنے کے لیے کوئی ثبوت پیش نہیں کیا گیا تاکہ خریدار کو ہمارا فرنٹ پرسن ثابت کیا جا سکے۔ ملزم فرحت شہزادی ٹرسٹ کے ٹرسٹی نہیں۔ تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔
سوال نمبر 74
پی ڈبلیو 35 میاں عمر ندیم نے گواہی دی ہے کہ ریاست پاکستان کےفنڈز بحریہ ٹاؤن پرائیویٹ  لمٹیڈکی طرف سے زمین کی قیمت کی ادائیگی کے اکائونٹ میں منتقل کرنے کے جواز اور معلومات کے لیے آپ کو اور آپ کی شریک ملزم بشریٰ عمران کو مختلف کال اپ نوٹسز جاری کیے گئےلیکن آپ ملزم تعاون کرنے میں ناکام رہے اور سوالوں کے جواب دینے سے انکار کیا ۔ آپ اس کے بارے میں کیا کہتے ہیں؟۔
جواب
یہ غلط ہے، ہر کال اپ نوٹس کا مناسب جواب دیا گیا ہے اور میں نے تفتیش کے دوران تفتیشی ایجنسی کے ساتھ تعاون کیا۔ اس حقیقت کا اعتراف تفتیشی افسر نے اپنے شواہد میں بھی کیا ہے۔ تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔
سوال نمبر 75
ثبوت میں ہے کہ سپریم کورٹ آف پاکستان نے ہدایت کی کہ برطانیہ سے ملنے والے فنڈز حکومت پاکستان کو منتقل کیے جائیں۔ آپ اس کے بارے میں کیا کہتے ہیں؟۔
جواب
مجھے اس بارے کچھ معلوم نہیں۔